open-index/open-wikipedia-markdown huggingface dataset:
Samsung Galaxy A50

**Samsung Galaxy A50**, «Samsung Electronics» ընկերության սմարթֆոնը Galaxy A դասից, որը փոխարինելու է եկել Galaxy J դասին։ A50 սերիան ներկայացվել է 2019 թվականի փետրվարի 25-ին։

## Տեխնիկական բնութագրեր
* Կորպուսի նյութ՝ պլաստիկա (Glasstic), Corning Gorilla Glass 3
* Օպերացիոն համակարգ՝ Android 9.0 (Pie) + OneUI 1.x
* SIM՝ երկու նանո սիմ
* Էկրան՝ անկյունագիծ՝ 6,4", թույլտվություն՝ 1080 х 2340, 19,5:9, ppi 403
* Պրոցեսոր՝ ութ միջուկային Exynos 9610
* Գրաֆիկա՝ Mali G72 MP3
* Օպերատիվ հիշողություն՝ 4/6 ԳԲ
* Տվյալները պահպանելու հիշողություն՝ 64/128 ԳԲ (ստանդարտ UFS 2.1)
* Լրացուցիչ հիշողություն՝ microSD մինչև 512 ԳԲ
* Միացումներ՝ USB Type-C
* Հիմնական տեսախցիկ՝ 25 ՄՊ (f/1.7) + 5 ՄՊ (f/2.2) + 8 ՄՊ (f/2.2), LED բռնկում
* Առջևի տեսախցիկ՝ 25 ՄՊ, f/2.0, կողքի ազդեցություն
* Ցանցեր՝ 2G/3G/LTE
* Ինտերֆեյս՝ Wi-Fi a/b/g/n/ac, Bluetooth 5.0, NFC, ANT+
* Նավիգացիա՝ GPS, ԳԼՈՆԱՍ
* Լրացուցիչ՝ FM-ռադիո, մոտեցնող սենսոր, արագացուցիչ, լույսի ցուցիչ, հոլակ, Հոլլի ցուցիչ, մատնահետքի սքաներ, վերաբացում դեմքով, Samsung Pay, Google Pay
* Մարտկոց՝  4000 մԱժ, տեսադիտման ռեժիմ՝ մինչև 19 ժամ
* Չափսեր՝ 158.5 x 74.7 x 7,7 մմ
* Քաշ՝ 166 գր

## Ծրագրային ապահովում
Galaxy A50-ը, սերիայի բոլոր մոդելների նման, աշխատում է Android Pie-ով (9.0)՝ ֆիրմային OneUI 1.x. թաղանթով։

2019 թվականի հունիսին, իսկ հետո՝ նաև հուլիսին, սմարթֆոնը թարմացումներ է ստացել։ Հունիսյան թարմացումը լուծել է դանդաղեցված ռեժիմում տեսանյութի ձայնագրման խնդիրը, հուլիսյանը՝ անվտանգության որոշ խնդիրներ։

Galaxy A50-ն աջակցում է դեմքով վերաբացում, մոդելի մեջ կա մատնահետքի սքաներ, որը գտնվում է ոչ թե հետևի վահանակի վրա, այլ տեղադրված է էկրանի մեջ։ Սմարթֆոնն ունի Always On Display ֆունկցիան՝ ի տարբերություն սերիայի նախորդ մոդելների։

Samsung-ի պաշտոնական կայքի FAQ բաժնում կա հոդված՝ «Samsung Galaxy-ում հայտնվել է «Տեսախցիկի խափանում» սխալը»։

## Վաճառք
Galaxy A30-ը և Galaxy A50-ը A սերիայի առաջին սմարթֆոննեն են, որոնք ներկայացվել են հանրությանը։ Անոնսը տեղի է ունեցել 2019 թվականի փետրվարի 25-ին։

Ռուսական շուկայում Galaxy A50-ի վաճառքները սկսվել են 2019 թվականի մարտի 18-ին՝ Galaxy A20-ի և Galaxy A30-ի հետ միաժամանակ։ Galaxy A50 4/64 ԳԲ-ի գինը 19 990 ռուբլի էր, իսկ Galaxy A50 6/128 ԳԲ-ը՝ 24 990 ռուբլի։

2019 թվականի օգոստոսի 22-ին ընկերությունը ներկայացրել է Galaxy A50s-ի բարելավված մոդելը՝ ավելի հզոր հիմնական տեսախցիկով։

Samsung ընկերության հայտարարության համաձայն՝ ընկերության կողմից վաճառված սմարթֆոնների ընդհանուր թիվը 2019 թվականի երկրորդ եռամսյակում աճել է A50 և A70 մոդելների հաշվին։

## Ծանոթագրություններ

## Արտաքին հղումներ
* 
* 

Կատեգորիա:Խելքով դևայսներ
Կատեգորիա:Հեռախոսակապ
Կատեգորիա:Սմարթֆոններ
Ովքե՞ր են թռչունները

**Ովքե՞ր են թռչունները** (), ռեժիսոր Յուլիան Կալիշերի տիկնիկային մուլտիպլիկացիոն ֆիլմը, որը նկարահանվել է 1978 թվականին, ըստ Բորիս Զախոդերի սցենարի, նրա «Կար-չկար, մի Ֆիպ կար» հեքիաթի հիման վրա (1977)։

## Սյուժե
Ձվից հենց նոր դուրս եկած ճուտիկը ճամփորդության էր մեկնում` գտնելու իր սեփական ինքնությունը։ Նա փորձում է պարզաբանել, թե ովքե՞ր են թռչունները և ինքն ինչ թռչուն է։ Թափառումների ընթացքում նա ստանում է տարբեր տեղեկություններ թռչունների մասին և արդյունքում գալիս է հավիկի մոտ, որն իր նման ճուտիկներ ունի։

## Հեղինակներ

## Երգեր
* «Ովքե՞ր են թռչունները» մուլտֆիլմի գլխավոր հերոսի «Պետք է ճանապարհ ընկնել» երգը (երաժշտության հեղինակ` Ա. Ժուրբինա, խոսքերի հեղինակ` Բ. Զախադերա), որը կատարում է  Կլարա Ռումյանովան, ֆիլմի լեյտմոտիվն է։
* «Գորտը հարցնում է. ինչի՞ մասին եք դուք երգում...» երգը, որը կատարում է գորտը, գլխավոր հերոս է ընդունում է որպես թռչունների երգեցողություն։

## Ծանոթագրություններ

## Արտաքին հղումներ
* Բ. Զախոդեր. «Կար-չկար, մի Պիֆ կար» 
* Էսսե «Ովքե՞ր են թռչունները» մուլտֆիլմի մասին
* «Էկրան» ստեղծագործական միավորում

Կատեգորիա:1978 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Մուլտֆիլմեր թռչունների մասին
Նատալյա Գլեբովա

**Նատալյա Վլադիմիրի Գլեբովա** (, ), ազգությամբ ռուս մոդել, Միսս Տիեզերք Կանադա 2005 (), Միսս Տիեզերք 2005 Բանգկոկում։

## Կենսագրություն
Նատալյան ծնվել է Կրասնոդարի երկրամասի Տուապսե քաղաքում։ Վեց տարի սովորել է տեղի թիվ 6 ավագ դպրոցում։ Նա սովորել է դասական դաշնամուր և 12 տարեկանում ավարտել պրոֆեսիոնալ երաժշտական դպրոցը։ Հաղթել է մարզական ռիթմիկ մարմնամարզության տարբեր առաջնություններում։

13 տարեկանում՝ 1994 թվականին, Նատալյա Գլեբովան ծնողների հետ արտագաղթել է Կանադայի Տորոնտո քաղաք։ Նախքան «Միսս տիեզերք» մրցույթը Նատաշան աշխատել է որպես մոդել և Տորոնտոյի Ռայերսոնի համալսարանում ստացել տեղեկատվական տեխնոլոգիաների ոլորտում առևտրի, կառավարման և շուկայավարման բակալավրի աստիճան։ Աշխատել է նաև որպես տարրական և ավագ դպրոցի մոտիվացիոն խոսնակ։

2004 թվականին Նատալյան մասնակցել է «Միսս տիեզերք Կանադա» մրցույթին, որտեղ զբաղեցրել է երրորդ տեղը։ 2005 թվականի հունվար ամսվա մրցումներում նա նվաճել է «Միսս Կանադա» տիտղոսը։

Նատալյա Գլեբովան մասնակցել է Բանգկոկում կայացած «Միսս Տիեզերք 2005» մրցույթին և հաղթող ճանաչվել։ Նրա հաղթանակը Կանադայի պատմության մեջ երկրորդն էր՝ Լոնդոնից Կարեն Դիանա Բոլդվինից հետո, որը «Միսս տիեզերք» մրցույթում հաղթել էր 1982 թվականին։

2006 թվականից Նատալյան բնակվում է Բանգկոկում (Թաիլանդ)։ Նա «*Fah Glebova International*» ընկերության հիմնադիր-նախագահն է։

### Անձնական կյանք
2007 թվականի նոյեմբերի 29-ին Նատալյան ամուսնացել է Թաիլանդի հայտնի թենիսիստ Պարադորնա Սիչափխանի հետ։ Հարսանիքը տեղի է ունեցել Բանգկոկում։ 2011 թվականի փետրվարի 25-ին զույգը հայտարարել է ամուսնալուծության մասին։

2016 թվականի ապրիլի 9-ին ծնվել է Գլեբովայի և Դին Քելիի դուստրը՝ Մայա Քելլի Գլեբովան։

## Ծանոթագրություններ

## Արտաքին հղումներ
* Պաշտոնական կայք
* Նատաշան լավն է, բայց, ավաղ, մերը չէ․ «Միսս տիեզերքը» ծնվել է Տուապսեում
* 
* Ամսագրերի լուսանկարների պատկերասրահ և տեսանյութեր
* Paradorn Sichapan & Miss Universe 2005 Natalie Glebova Are Engaged 

Կատեգորիա:Գեղեցկության մրցույթի հաղթողներ
Կատեգորիա:Կանադացի մոդելներ
Կատեգորիա:Միսս Տիեզերք
Կատեգորիա:Ռայերսոնի համալսարանի շրջանավարտներ
Կատեգորիա:Ռուս մոդելներ
Էլլա Բալինսկա

**Էլլա Բալինսկա** (, ), բրիտանացի դերասանուհի։ Ավելի հայտնի է «Չարլիի հրեշտակները» ֆիլմում Ջեյն Կանոյի դերի կատարումով։

## Կենսագրություն
Ծնվել է Լոնդոնում։ Ունի լեհական և ճամայկայական արմատներ։ Շրջանային մակարդակում խաղացել է նեթբոլ և  ազգային մակարդակով մրցվել է թեթև ատլետիկայում։

2017 թվականին Բալինսկան «Աթենաս» ֆիլմում ստացել է Նայելի Մալիկ գլխավոր դերը։

2018 թվականի հուլիսին Sony Pictures Entertainment հայտարարել է, որ Բալինսկան Քրիստեն Ստյուարտի և Նաոմի Սքոթի հետ Էլիզաբեթ Բենքսի «Չարլիի հրեշտակները» ֆիլմում խաղալու է հրեշտակներից մեկի դերը։

## Ֆիլմագրություն

### Հեռուստատեսություն

## Ծանոթագրություններ

Կատեգորիա:Հոկտեմբերի 4 ծնունդներ
Կատեգորիա:1996 ծնունդներ
Կատեգորիա:Բրիտանացի կինոդերասանուհիներ
Կատեգորիա:21-րդ դարի դերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կլաս Բանգ

**Կլաս Կասպեր Բանգ**  (, ), դանիացի թատրոնի, կինոյի և հեռուստատեսության դերասան, երաժիշտ։ 2017 թվականի Եվրոպական կինոակադեմիայի մրցանակակիր «Լավագույն եվրոպական դերասան» անվանակարգում «Քառակուսի» ֆիլմում ունեցած դերի համար։ Միջազգային ճանաչման է հասել՝ 2020 թվականին «Դրակուլա» հեռուստաշոուի ժամանակ գլխավոր դեր խաղալով Կոմս Դրակուլայի դերը։

## Կենսագրություն և կարիերա
Կլաս Բանգը ծնվել է 1967 թվականի ապրիլի 28-ին Դանիայի Օդենսե քաղաքում։ 1996 թվականին ավարտել է Դանիայի գեղարվեստի ազգային դպրոցը, որից հետո մի քանի տարի աշխատել է թատրոնի բեմում, այնուհետև սկսել է հանդես գալ կինոնկարներում և հեռուստատեսությունում։ Դերասանությանը զուգահեռ՝ Կլասը զբաղվել է երաժշտությամբ։

2017 թվականին էկրան Է բարձրացել Ռուբեն Էստլունդի «Քառակուսի» դրամատիկ ֆիլմը, որում Բանգը խաղացել է Քրիսթիանի գլխավոր դերը։ Ֆիլմում խաղացել են նաև Էլիզաբեթ Մոսսը, Դոմինիկ Ուեսթը և Թերի Նոտարը։ 2017 թվականին Ֆիլմը ստացել Է Կաննի 70-րդ միջազգային կինոփառատոնի «Ոսկե արմավենու ճյուղը»։ Նույն թվականի դեկտեմբերին Կլաս Բանգը մրցանակ ստացել է այս ֆիլմում իր դերի համար Եվրոպական ակադեմիայի մրցանակով՝ որպես եվրոպացի  լավագույն դերասան։

2018 թվականին Բանգն ընտրվել է BBC-ի «Դրակուլա» հեռուստասերիալում Դրակուլայի դերի համար։

### Անձնական կյանք
2010 թվականին ամուսնացել է ոճաբան Լիզ Լուիս-Յենսենի հետ։ Նրա երկու երեխաների խորթ հայրն է։ Ընտանիքը բնակվում է Դանիայի Կոպենհագեն քաղաքում։

## Ծանոթագրություններ

Կատեգորիա:Դանիացի կինոդերասաններ
Կատեգորիա:Դերասաններ այբբենական կարգով
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Դանիացի երաժիշտներ
Կատեգորիա:Դանիացի թատերական գործիչներ
Կատեգորիա:Հնչյունավորողներ
Կատեգորիա:Դանիացի դերասաններ
Շոն Քրիստենսեն

**Շոն Քրիստենսեն** (, ), ամերիկացի երաժիշտ, դերասան, սցենարիստ, կինոռեժիսոր և նկարիչ։ Ավարտել է Պրատտի ինստիտուտը՝ ստանալով կերպարվեստի բակալավրի աստիճան նկարազարդման ու գրաֆիկական դիզայնի բնագավառում։ Քրիստենսենը Stellastarr ինդի ռոք խմբի ֆրոնտմենն է։ 2013 թվականին արժանացել է «Օսկար» մրցանակի Լավագույն Live Action կարճամետրաժ ֆիլմ» անվանակարգում «Curfew» ֆիլմի համար։

## Կարիերա
Շոն Քրիստենսենը ծնվել է 1980 թվականի նոյեմբերի 17-ին Պոուկպիզիում (Նյու Յորք, ԱՄՆ)։ Հայրը եղել է ինժեներ, մայրը՝ գրադարանավար։ Շոնը եղել է ընտանիքի միակ երեխան։ Քրիստենսենը նշել է, որ վաղ տարիքում դիտած ֆիլմերից «Յոթերորդ կնիքը» մեծ ազդեցություն է ունեցել կինոյի բնագավառում իր հետագա աշխատանքի վրա։

Նա ավարտել է Պրատտայի ինստիտուտը՝ ստանալով բակալավրի գեղարվեստի ոլորտում նկարազարդումներև գրաֆիկական դիզայն։ Քրիստենսենը Stellastarr ինդի ռոք խմբի ֆրոնտմենն էր։ 2013 թվականին Քրիստենսենը ստացել է ամերիկյան կինոակադեմիայի մրցանակը Լավագույն կարճամետրաժ ֆիլմի համար՝ 20 րոպեանոց Տրագիկոմեդիա «հիմա կամ երբեք», որտեղ կատարել է գլխավոր դերը։ Մեկ տարի անց այդ կարճամետրաժ ֆիլմի հիման վրա Շոնը նկարահանել է «քանի դեռ ես չեմ անհետացել» ֆիլմը, որը նույնպես հաջողություն է ունեցել և արժանացել պարգևների։

2017 թվականին լույս է տեսել Քրիստենսենի՝ «Սիդնի Հոլի անհետացումը» նոր ֆիլմը։

## Ծանոթագրություններ

## Արտաքին հղումներ
* 
* Новое имя: Лауреат «Оскара» Шон Кристенсен
* To Be Okay: An Interview with Shawn Christensen

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի ինդի ռոք երաժիշտներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի նկարիչներ
Կատեգորիա:Ամերիկացի պատկերազարդողներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Օսկարակիրներ
Կատեգորիա:Ամերիկացի փոդքասթերներ
Կատեգորիա:Ամերիկացի մոնտաժողներ
Կատեգորիա:Ամերիկացի ռեժիսորներ
Կատեգորիա:Ամերիկացի կինոսցենարիստներ
Սարդ-կնոջ համբույրը

**Սարդ-կնոջ համբույրը** (, ), 1985 թվականի բրազիլիա-ամերիկյան դրամատիկ ֆիլմ, որը նկարահանել է ռեժիսոր Հեկտոր Բաբենկոն՝ ըստ Լեոնարդ Շրեդերի՝ Մանուել Պուիգի նույնանուն վեպի վրա հիմնված սցենարի։ Պատկերում գլխավոր դերերը կատարել են Ուիլյամ Հյորթը, Ռաուլ Հուիլիան, Սոնյա Բրագան, Ժոզե Լևգոյը, Միլտոն Գոնսալվեսը և Դենիզ Դյումոնը։

## Սյուժե
Հարավամերիկյան բանտում երկուսը հայտնվել են մի բանտախցում․ առաջինը՝ «անպարկեշտ վարքի» համար՝ համասեռամոլ է, իսկ մյուսը՝ քաղաքական պատճառներով։ Մինչ առաջինը փորձում է փախչել իրականությունից, երկրորդը մտածում է ստեղծված իրավիճակի պատճառների մասին։ Նրանք պետք է սովորեն, հասկանալ և հարգել միմյանց։

## Դերասանական կազմ
* Ուիլյամ Հյորթ՝ Լուիս Մոլինա
* Ռաուլ Հուիլիա՝ Վալենտին Արեգուի
* Սոնյա Բրագա՝ Լենի Լամաինսոն /Մարթա/ սարդ-կին
* Ժոզե Լևգոյ՝ վերակացու
* Միլտոն Գոնսալվես՝ ոստիկանության գաղտնի սպա
* Միրիամ Պիրես՝ Մոլինիի մայրը
* Նունո Լեալ Մայա՝ Գաբրիել
* Ֆեռնանդո Տոռես՝ Ամերիկո
* Պատրիսիո Բիսո՝ Գրետա
* Էրսոն Կապրի՝ Վերներ
* Դենիզ Դյումոն՝ Միշել
* Ուիլսոն Գրեյ՝ սպասավոր
* Միգել Ֆալաբելա՝ լեյտենանտ

## Մրցանակներ և անվանակարգեր
* 1986 թվական՝ «Օսկար» մրցանակ լավագույն տղամարդկային դերի համար (Վիլյամ Հյորթ), ինչպես նաև 3 անվանակարգ՝ լավագույն ֆիլմ (Դևիդ Ուայզման), լավագույն ռեժիսոր (Հեկտոր Բաբենկո), լավագույն ադապտացված սցենար (Լեոնարդ Շրեդեր)
* 1986 թվական՝ «Ոսկե գլոբուս» մրցանակի 4 անվանակարգ՝ լավագույն ֆիլմ (դրամա), լավագույն տղամարդկային դեր դրամայում (Վիլյան Հյորթ և Ռաուլ Հուլիա), երկրորդ պլանի լավագույն կանացի դեր (Սոնյա Բրագա)
* 1986 թվական՝ «BAFTA» մրցանակ լավագույն տղամարդկային դերի համար (Ուիլյամ Հյորթ)
* 1986 թվական՝ «Անկախ ոգի» հատուկ մրցանակ
* 1985 թվական՝ «ԱՄՆ-ի կինոքննադատների ազգային խորհրդի» մրցանակ լավագույն տղամարդկային դերի համար (Ուիլյան Հյորթ և Ռաուլ Հուլիա), ինչպես նաև ընդգրկվել է տարվա լավագույն տասը ֆիլմերի ցանկում
* 1985 թվական՝ «Կաննի կինոփառատոն»-ում  մրցանակ լավագույն տղամարդկային դերի համար, ինչպես նաև *Ոսկե արմավենու ճյուղ* անվանակարգ։

## Ծանոթագրություններ

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1985 դրամա ֆիլմեր
Կատեգորիա:1985 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Բրազիլական ֆիլմեր
Կատեգորիա:Գերմաներեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:ԼԳԲՏ ֆիլմեր
Կատեգորիա:Պորտուգալերեն ֆիլմեր
Կատեգորիա:Ֆրանսերեն ֆիլմեր
Կատեգորիա:1980-ականների ֆրանսերեն ֆիլմեր
Կատեգորիա:1980-ականների գերմաներեն ֆիլմեր
Կատեգորիա:1980-ականների պորտուգալերեն ֆիլմեր
Բորնի վերջնագիրը

**«Բորնի վերջնագիրը»** (), Փոլ Գրինգրասի լրտեսական թրիլլերը, որը նկարահանվել է Ռոբերտ Լադլեմի համանուն գրքի հիման վրա։ Հանդիսանում է «Բորնի նույնականացումը» և «Բորնի գերակշռությունը» ֆիլմերի շարունակությունը, Ջեյսոն Բորնի մասին ֆիլմերից երրորդն է, ԿՎՀ նախկին աշխատակցի պատմությունը, որը հիշողությունը կորցրած պրոֆեսիոնալ մարդասպան է։ 2008 թվականի «Օսկար» մրցանակի դափնեկիր է «Լավագույն մոնտաժ», «Լավագույն հնչունավորում» և «Լավագույն ձայնային մոնտաժ» անվանակարգերում։ 2016 թվականին թողարկվել է ֆիլմի շարունակությունը՝ «Ջեյսոն Բորն»։

## Դերակատարներ

## Առաջադրումներ և մրցանակներ
### Մրցանակներ
* «Օսկար» մրցանակ
** 2008՝ «Լավագույն հնչունավորում»
** 2008՝ «Լավագույն մոնտաժ»
** 2008՝ «Լավագույն ձայնային մոնտաժ»
* BAFTA մրցանակ
** 2008՝ «Լավագույն հնչունավորում»
** 2008՝ «Լավագույն մոնտաժ»
* ԱՄՆ կինոդերասանների գիլդիայի մրցանակ
** 2008՝ «Լավագույն դերասանական խումբ»

### Առաջադրումներ
* «MTV Movie Awards» մրցանակ
** 2008՝ «Լավագույն դերասան» (Մեթ Դեյմոն)
** 2008՝ «Լավագույն մենամարտ»
* BAFTA մրցանակ
** 2008՝ «Լավագույն ռեժիսոր»
** 2008՝ «Լավագույն օպերատորական աշխատանք»
** 2008՝ «Լավագույն վիզուալ էֆեկտներ»
** 2008՝ «Լավագույն բրիտանական ֆիլմ»
* «Mtv Ռուսաստան կինոմրցանակ»
** 2008՝ «Լավագույն արտասահմանյան ֆիլմ»

## Ծանոթագրություններ

## Արտաքին հղումներ
* 
* 
* Պաշտոնական կայք 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2000-ականների ռուսերեն ֆիլմեր
Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Արաբերեն ֆիլմեր
Կատեգորիա:Գերմանական թրիլեր ֆիլմեր
Կատեգորիա:Գերմանական մարտաֆիլմեր
Կատեգորիա:Իսպաներեն ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Կինոմրցանակների արժանացած ֆիլմեր
Կատեգորիա:Մեծ Բրիտանիայում նկարահանված ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Նյու Ջերսիում նկարահանված ֆիլմեր
Կատեգորիա:Փարիզում նկարահանված ֆիլմեր
Կատեգորիա:Փոլ Գրինգրասի ֆիլմեր
Կատեգորիա:Օսկարակիր ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆրանսերեն ֆիլմեր
Կատեգորիա:Գերմանական անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 2005 թվականին
Կատեգորիա:Ֆիլմեր, որոնց գործողությունները տեղի են ունենում 2004 թվականին
Կատեգորիա:2000-ականների գերմանական ֆիլմեր
Կատեգորիա:Ֆիլմեր, որոնց գործողությունները տեղի են ունենում Մոսկվայում
Կատեգորիա:Ֆիլմեր ԿՀՎ-ի մասին
Մոլի Ռինգուոլդ

**Մոլի Ռինգուոլդ** (,  ), ամերիկացի դերասանուհի, երգչուհի և բանաստեղծուհի։ Հայտնի է դարձել 1980 թվականին Ջոն Հյուզի հետ աշխատակցելով։

## Կենսագրություն
Ծնվել է Ռոզվիլ քաղաքում, որը գտնվում է Սակրամենտոյից ոչ հեռու` Կալիֆոռնիա նահանգում։ Նրա մայրը՝ Ադել Էդիտը, տնային տնտեսուհի է և խոհարար, իսկ հայրը՝ Ռոբերտ Սքոթ Ռինգուոլդը, կույր ջազ դաշնակահար։ Մոլին ունի նաև քույր և եղբայր՝ Քելին և Էլիսաբեթը։

## Դերասանական կարիերա
Դերասանական կարիերան սկսել է հինգ տարեկանում՝ հանդես գալով «Ալիսը Հրաշքների աշխարհում» ներկայացումում։ Իսկ հաջորդ տարում ձայնագրել է դիքսլենդ ոճում «I Wanna Be Loved by You» ալբոմը՝ հոր և  նրա խմբի՝ «Fulton Street Jazz Band»-ի հետ։

Ավելի ուշ Մոլին հայտնվել է տեղական հեռուստատեսության գովազդներում, իսկ 1979 թվականին նկարահանվել է «Տարբեր հարվածներ» հեռուստասերիալի էպիզոդներում։ Նրա կարիերայի հաջորդ քայլը եղել է «Կյանքի ճշմարտություն» հեռուստատեսային շոուն։ 1984 թվականին կայացել է նրա առաջին լուրջ դերը Ջոն Հյուզի «16 մոմ» ֆիլմում, որի համար հաջորդ տարի նա ստացել է մրցանակ «Լավագույն կանացի դեր կատակերգությունում կամ դրամայում»։

Հաջորդ ֆիլմերում նկարահանվել է մյուս հայտնի դերասանների հետ՝ Էմիլիո Էստևես, Նելսոն Ջադ, Էնտոնի Մայքլ Հոլ և Ռոբերտ Դաունի (կրտսեր)-ի և ուրիշներ։ Ջոն Հյուզի ֆիլմերում մի շարք դերերից հետո շատերը կարծում էին, որ Մոլին նրա սիրելի դերասանուհին է, բայց 1987 թվականին Ռինգուոլդը հրաժարվում է «Ինչ-որ հրաշալի բան» ֆիլմի գլխավոր դերից։

1990 թվականներին Մոլին դառնում է ավելի քիչ հայտնի․ դա կապված էր այն հանգամանքի հետ, որ նա գրեթե չէր հայտնվում խոշոր պատկերներում և նախընտրում էր նկարահանվել սերիալներում և քիչ հայտնի ֆիլմերում։

## Անձնական կյանք
1999 թվականի հուլիսի 28-ին Ռինգուոլդը ամուսնացել է ֆրանսիացի գրող Բալեր Լամեների հետ։ Նրանք բաժանվել են 2002 թվականին։ 2007 թվականից Ռինգուոլդը ամուսնացած է խմբագիր և հունական ծագմամբ գրող Փանիո Գինոպուլուսի հետ։ Նրանք ունեն դուստր, որի անունը Մատիլդա Էրենի է (ծնվել է 2003 թվականին) և երվորյակներ՝ դուստր՝ Ադելը, և որդին՝ Ռոմանը (ծնվել են 2009 թվականին)։ Նրա հղիությունը ներառվել է «Ծնողներից գաղտնի» սերիալի սյուժեում։

## Ֆիլմագրություն

## Ծանոթագրություններ

Կատեգորիա:1968 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի բանաստեղծներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին վիպասաններ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պարողներ
Կատեգորիա:Ամերիկացի պարուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի ֆեմինիստներ
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասանուհիներ
Կատեգորիա:Փետրվարի 18 ծնունդներ
Կատեգորիա:Ամերիկացիներ գերմանական սերմամբ
Կատեգորիա:Դերասանուհիներ Կալիֆոռնիայից
Աշխարհի լավագույն Կառլսոնը

**Աշխարհի լավագույն Կառլսոնը** (), շվեդական մանկական ֆիլմ, որ նկարահանել է ռեժիսոր Ուլլե Հելբումն Աստրիդ Լինդգրենի գրքի հիման վրա։ Շվեդիայում ֆիլմի պրեմիերան կայացել է 1974 թվականի դեկտեմբերի 2-ին։

Հետագայում թողարկվել է ֆիլմի հեռուստատեսային տարբերակը («Կառլսոնը, որն ապրում է տանիքում» խորագրով), որը բաղկացած է չորս սերիայից և ներառում է կինոֆիլմում չընդգրկված էպիզոդներ։

## Սյուժե
Յոթնամյա Սվանտե Սվանտեսոնը, որին բոլորը կոչում են Մանչուկ, իր ընտանիքի հետ ապրում է շվեդական մի քաղաքում և երազում է շուն ունենալ։ Մի անգամ նա պատուհանից տեսնում է Կառլսոնին՝ գեր մի մարդու, որը թռչում է իր մեջքին եղած պտտաթևիկի օգնությամբ։ Կառլսոնը նրան հայտնում է, որ ապրում է տանիքին գտնվող փոքրիկ տանը։ Մանչուկն ու Կառլսոնն ընկերանում են, սակայն նրանց ընկերությունը մշտապես բարդացնում են Կառլսոնի չարաճճիությունները, որոնց համար մշտապես պատասխան է տալիս Մանչուկը, որովհետև Կառլսոնն ամեն անգամ պատուհանից դուրս է թռչում, երբ ներս է մտնում մեծահասակներից մեկը։ Ֆիլմի վերջում ընտանիքի անդամներն ի վերջո տեսնում են Կառլսոնին, սակայն որոշում են ոչ ոքի չասել նրա մասին, որպեսզի մամուլում աղմուկ չբարձրանա։

## Դերերում

## Ծանոթագրություններ

## Արտաքին հղումներ
*
* «Աշխարհի լավագույն Կառլսոնը» Swedish Film Institute Database կայքում

Կատեգորիա:1974 ֆիլմեր
Կատեգորիա:Աստրիդ Լինդգրենի ստեղծագործությունների էկրանավորումներ
Կատեգորիա:Շվեդական կինոկատակերգություններ
Կատեգորիա:Շվեդական ֆիլմեր
Կատեգորիա:Շվեդերեն ֆիլմեր
Քրիս Նյուման

**Քրիս Նյուման**  (, ), հնչյունավորող և ռեժիսոր։ Նրա ֆիլմերի ցանկին են պատկանում «Կնքահայրը», «Ամադեուսը», «Սատանա քշողը», «Գառնուկների լռությունը» և «Անգլիացի հիվանդը»։ Երեք անգամ արժանացել է «Օսկարի» «Լավագույն հնչունավորում» անվանակարգում, ևս հինգ անգամ առաջադրվել է այդ նույն մրցանակին։

Նյումանը բնակվել է ԱՄՆ Նյու Ջերսի նահանգում, ուսանել Նյու Յորքի Վիզուալ էֆեկտների դպրոցում։

## Ընտրյալ ֆիլմագրություն
Նյումանը երեք անգամ «Օսկար» մրցանակ է ստացել, ևս հինգ անգամ առաջադրվել է «Օսկարի»։
### Հաղթանակ
* *The Exorcist* («Սատանա քշողը», 1973),
* *Amadeus* («Ամադեուս», 1984),
* *The English Patient* («Անգլիացի հիվանդը», 1996)։
### Առաջադրում
* *The French Connection* («Ֆրանսիական կապը», 1971),
* *The Godfather* («Կնքահայրը», 1972),
* *Fame* («Փառք», 1980),
* *A Chorus Line* («Կրկներգ», 1985),
* *The Silence of the Lambs* («Գառնուկների լռությունը», 1991)։

## Ծանոթագրություններ

## Արտաքին հղումներ
* 
* Chris Newman Interview

Կատեգորիա:Օսկարակիրներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Նյու Յորքի համալսարանի շրջանավարտներ
Կատեգորիա:Ամերիկացի ճարտարագետներ
Կատեգորիա:Ամերիկացի հնչյունավորողներ
Կատեգորիա:Ամերիկացի ռեժիսորներ
Կատեգորիա:BAFTA մրցանակի դափնեկիրներ
Կատեգորիա:Ամերիկացի հնչյունային օպերատորներ
Չառլզ Պրևին

**Չառլզ Պրևին** (, ), ֆիլմերի ամերիկացի կոմպոզիտոր, որը գործել է Հոլիվուդի «Universal Studios»-ում 1940-ական և 1950-ական թվականներին։ Մինչև Հոլիվուդում հաստատվելը, Պրևինը Բրոդվեյի ավելի քան 100 ներկայացումների երաժշտություն է մշակել։

Պրևինը ծնվել է Բրուքլինում, Հենրիետա և Գիբալի և ռաբբի Մորիս Պրևինի ընտանիքում, որը մեկ տարի առաջ գաղթել էր ԱՄՆ-ի Գլազգո քաղաքից։ Ավարտել է Բրուքլինի ավագ դպրոցը և 1910 թվականին Կոռնելի համալսարանի բակալավրի աստիճան է ստացել։ Նյու Յորքի երաժշտական քոլեջում ստացել է մագիստրոսի աստիճան։

1936-ից մինչև 1944 թվականը Պրևինը եղել է *Universal Studios*-ի երաժշտական տնօրենը՝ վերահսկելով ամեն ինչ՝ սարսափ ֆիլմերից մինչև «Արաբական գիշերները»։ Նա եղել է գերմանացի կոմպոզիտոր, դաշնակահար և խմբավար Անդրե Պրևինի ու ֆիլմերի ռեժիսոր Սթիվ Պրևինի հոր զարմիկը։ Մահացել է Լոս Անջելեսում 85 տարեկան հասակում։

## Ֆիլմագրություն
* *The White Monkey* («Սպիտակ կապիկը», 1925)
* *Prescription for Romance* («Սիրավեպի դեղատոմս», 1937)
* *The Missing Guest* («Բացակայող հյուրը», 1938)
* *The Witness Vanishes*  («Վկայի անհետացումը», 1939)
* *Destry Rides Again*  («Կրկին ուղևորություններ», 1939, երաժշտական ռեժիսոր)
* *Inside Information*  («Գաղտնի տեղեկատվություն», 1939)
* *Missing Evidence* («Բացակայող վկայություն», 1939)
* *Ex-Champ* («Նախկին չփչփոց», 1939)
* *Who Done It?* («Ո՞վ է արել դա», 1942)
* *He's My Guy* («Նա իմ տղան է», 1943)

## Ծանոթագրություններ

## Աղբյուրներ
* *Biography Index, A cumulative index to biographical material in books and magazines,* Volume 1: January 1946 – July 1949, H. W. Wilson Company, New York (1949)
* *Biography Index, A cumulative index to biographical material in books and magazines,* Volume 10: September 1973 – August 1976, H. W. Wilson Company, New York (1977)
* *Who Was Who on Screen, Third edition,* by Evelyn Mack Truitt, R.R. Bowker, New York (1983)
* *The ASCAP Biographical Dictionary, Third edition,* Երգահանների, հեղինակների ու հրատարակիչների ամերիկյան միություն, New York (1966)
* *ASCAP Biographical Dictionary, Fourth edition,* compiled for the American Society of Composers, Authors and Publishers, by Jaques Cattell Press, R.R. Bowker, New York (1980)
* *Who's Who in Hollywood,* the largest cast of international film personalities ever assembled, two volumes, by David Ragan, New York: Facts on File, New York (1992)

## Արտաքին հղումներ
* 

Կատեգորիա:Կոռնելի համալսարանի շրջանավարտներ
Կատեգորիա:Ամերիկացի կինոկոմպոզիտորներ
Կատեգորիա:Ամերիկացի կոմպոզիտորներ
Կատեգորիա:Օսկարակիրներ
Կատեգորիա:Ամերիկացի երաժիշտներ
Կատեգորիա:Դիրիժորներ
Ռեբեկա Կիմ

**Ռեբեկա Կիմ** (, , հայտնի է **Բեկա** անվանմամբ), հարավկորեացի երգչուհի և ոճաբան։ Առավել հայտնի է, որպես After School աղջիկների խմբի նախկին անդամ (2009—2011)։

## Կյանք և կարիերա
### 1989-2008. Վաղ տարիներ և կրթություն
Բեկան ծնվել է 1989 թվականի օգոստոսի 11-ին Հոնոլուլույում, Հավայի, ԱՄՆ։ Նա, բացի ծնողներից, ունի նաև քույր։ Գեղեցիկ նկարում է։ Սովորել է Մոանալուայի ավագ դպրոցում։ 2005 թվականին, 16 տարեկանում, Բեկան մեկնեց Հարավային Կորեա և սկսեց սովորել Pledis Entertainment-ում, որպեսզի հանդես գա երաժշտական բեմում։

### 2009-2011. After School-ի հետ առաջնաելույթ

Բեկայի առաջնաելույթը տեղի է ունեցել 2009 թվականի սկզբին After School-ի կազմում՝ «Ah!» սինգլով։ Սկզբում աղջիկը խմբում ամենաերիտասարդն էր, մինչ Ռեյնայի և Նանայի գալը։ Նա զբաղեցրեց գլխավոր ռեփերի պաշտոնը և ռեփ հատվածներ գրեց խմբի շատ երգերի համար։ 2010 թվականի փետրվարին Բեկան մասնակցեց Լի Հյո Ռիի «Bring It Back» սինգլին։

2011 թվականի հունիսի 17-ին հայտնի դարձավ,որ Բեկան լքում է After School-ը, որպեսզի կենտրոնանա ոճաբանի կարիերայի վրա՝ ԱՄՆ֊ում։ Հուլիսի 11-ին թողարկեց «Take Me to the Place» երգը, որի տեքստը ինքն էր գրել։ Հուլիսի 9-ին, սինգլի թողարկումից երկու օր առաջ, Բեկան մասնակցեց After School-ի երկրորդ հանդիպմանը երկրպագուների հետ։

### 2012-ներկա. Ոճաբանի կարիերա և այլ գործունեություն
2012 թվականի հոկտեմբերին Բեկան բացեց «I Crave You» առցանց խանութը, որը զբաղվում էր ինքնարար զարդերի վաճառքով։ Բոլոր ապրանքների մեկ օրում վաճառեցին։  2013 թվականի սեպտեմբերի 24-ին Բեկան ելույթ ունեցավ Լոս անջելեսում անցկացվող ամենամյա KCON փառատոնին, որտեղ պատմեց իրական կորեական արդյունաբերության մասին։ After School-ից հեռանալուց հետո այն դարձավ նրա առաջին հանրային ելույթը։ Հոկտեմբերի 10-ին կայացավ Կահիի երկրորդ մինի ալբոմի՝ *Who Are You? թո*ղարկումը, որի «Sinister» երգում Բեկան մասնակցել է։

## Անձնական կյանք
Բեկան ընկերություն է անում Յուրիի և Սույոնգի հետ՝ Girls’ Generation աղջիկների խմբից։

## Սկավառակագրություն

## Ֆիլմագրություն

## Ծանոթագրություններ

Կատեգորիա:1989 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բեմական կեղծանուններ
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի երգչուհիներ
Կատեգորիա:Հարավկորեացի պարողներ
Կատեգորիա:Հոնոլուլու քաղաքում ծնվածներ
Կատեգորիա:Նորաձևության դիզայներներ
Կատեգորիա:Օգոստոսի 11 ծնունդներ
Կիմ Չոն Ա

**Կիմ Չոն Ա** (, , , հայտնի է **Չոնա** անվանմամբ), հարավկորեացի երգչուհի։ Առավել հայտնի է, որպես After School աղջիկների խմբի նախկին անդամ (2009-2016)։

## Կյանք և կարիերա
### 1983-2008․ Վաղ տարիներ և կրթություն
thumb|200px|left|Չոնան After School-ի երկրպագուների կայքում, 2013 թվականի հունիս
Չոնան ծնվել է 1983 թվականի օգոստոսի 2-ին Հարավային Կորեաի Ինչոն քաղաքում։ Սովորել է Կյոնմին քոլեջում։

### 2009-16․ After School-ի հետ առաջնաելույթ և մասնակցություն հեռուստաշոուներին

Առաջին անգամ Չոնան հանրության առջև ելույթ է ունեցել 2008 թվականի դեկտեմբերին այն ժամանակ դեռ ելույթ չունեցած After School խմբի կազում։ Պաշտոնական առաջնաելույթը տեղի է ունեցել 2009 թվականի հունվարին։ 2012 թվականի հուլիսին, երբ Կահին հեռանում է, աղջիկը դառնում է խմբի նոր ղեկավար։ Նույն թվականի սեպտեմբերին աղջիկը ստանում է «Անխոհեմ ընտանիք 2» դորամայի դերերից մեկը։

2015 թվականի ապրիլի 16-ին տեղի ունեցավ Հան Դոն Գունի մասնակցությամբ ձայնագրված «Between the Two of Us» սինգլի թողարկումը։

### 2016-ներկա. After School-ից հեռացումը և անհատական կարիերա
2016 թվականի հունվարի 28-ին Չոնայի պայմանագրի ժամկետը Pledis Entertainment-ի հետ լրացավ, և աղջիկը պաշտոնապես հեռացավ խմբից։ Մայիսի 25-ին Չոնան հայտարարեց իր անհատական առաջնաելույթի մասին՝ նոր ալբոմի հետ, որը թողարկվեց հունիսին։

## Անձնական կյանք
2013 թվականի մարտի 25-ին հայտնվեցին Չոնայի և Օնյուի (SHINee) համատեղ լուսանկարները, և հայտարարվեց, որ զույգը հանդիպում է ավելի քան մեկ տարի։ Հատկանշական է, որ նախկինում Օնյուն ասում էր, որ Չոնան իր «իդեալական աղջկա» տեսակն է։ Երկու կողմերի ներկայացուցիչները հայտարարեցին, որ երգիչները պարզապես «մտերիմ ընկերներ» են։ Շուտով Չոնայի և Օնյուի նամակագրությունը հայտնվեց Թվիթթերում, որտեղ Չոնան գրել է, որ ինքը «սիրահարվել է», բայց լուրերի տարածումից հետո բոլոր հաղորդագրությունները ջնջվել են։

2015 թվականի կեսերին լուրեր էին տարածվում Չոնայի և բասկետբոլիստ Չոն Չան Յոնի հարաբերությունների մասին, և գործակալությունը վաղաժամկետ հերքումից հետո հաստատում է այս տեղեկատվությունը՝ պարզաբանելով, որ զույգը նախկինում որոշ ժամանակ հանդիպել է։ Զույգը ամուսնացավ 2018 թվականի ապրիլի 28-ին: Նախքան հարսանիքը, նրանք հանդիպեցին մոտ մեկ տարի։ 2019 թվականի ապրիլին Չոնան հայտարարեց իր հղիության մասին։

## Սկավառակագրություն
### Սինգլներ

## Ֆիլմագրություն

## Ծանոթագրություններ

Կատեգորիա:1983 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Հարավկորեացի դերասանուհիներ
Կատեգորիա:Հարավկորեացի երգիչներ
Կատեգորիա:Հարավկորեացի երգչուհիներ
Կատեգորիա:Հարավկորեացի մոդելներ
Կատեգորիա:Օգոստոսի 2 ծնունդներ
Ստավր Սակով

**Ստավր Սակով** (), ռուս մանկավարժ, արևելագետ և բժիշկ։

Ծնվել է 1846 թվականին Օսմանյան Ունիե քաղաքում ՝ հունական ընտանիքում, եղել է թուրք հպատակ։ Ռուսաստանում նրա հայտնվելը Լիպեցկի հետազոտող Ս. Յու. Կովալյովը կապում է 1853-1856 թվականների Ղրիմի պատերազմի հանգամանքների հետ։

1868 թվականին ավարտել է Կերչի Ալեքսանդրյան վարժարանը, 1869 թվականին՝ Արևելյան լեզուների Լազարյան ինստիտուտի հատուկ դասարանները։ 1869 թվականին ստացել է ռուսական հպատակություն։

1870 թվականի նոյեմբերից եղել է Լազարյան ճեմարանի հսկիչը, իսկ 1871 թվականի սեպտեմբերից սկսել է թուրքերենի պարապմունքներ անց կացնել  հատուկ դասարաններում (ընդմիջումներով մինչև 1908 թվականը)։

1875 թվականի օգոստոսին ընդունվել է Մոսկվայի համալսարանի բժշկական ֆակուլտետ, որն ավարտել է 1879 թվականի մայիսին՝  շրջանի բժշկի կոչումով։

1877-1878 թվականներին որպես բանակային բժիշկ մասնակցել է ռուս - թուրքական պատերազմին ՝ գեներալ Ա. Ա. Տեր-Ղուկասովի Էրիվանի ջոկատում։
 
1879 թվականին աշխատել է որպես շրջանի բժիշկ, իսկ հոկտեմբերից 1879 թվականից մինչև 1883 թվականը մարտը եղել է Շերեմետևոյի հիվանդանոցում գերշտատ բժիշկ և որոշ ժամանակ բժիշկ է եղել Մոսկվայի վերականգնողական տանը

Շարունակելով աշխատել որպես բժիշկ՝ 1885 թվականի մարտին նա նշանակվել է Լազարյան ինստիտուտի  պրոֆեսորի պաշտոնում, եղել է Վ. Ա. Գորդլևսկու ուսուցիչը։ Միաժամանակ, մի քանի տարվա ընթացքում (հավաստի է, որ մինչև 1914 թվականը) կատարել է Մոսկվայում Հունաստանի պատվավոր հյուպատոսի պարտականությունները։
 
1888 թվականին Մոսկվայում նա ամուսնացավ բնիկ Լիպեցկից Աննա Նիկոլաևնա Ֆեդցովայի հետ։ Նրանք ունեցան երկու որդի՝  Նիկոլայը և Ալեքսանդրը, որոնք երկուսն էլ դարձան օդաչուներ։ 1890-ական թվականներին Սակովների ընտանիքը ապրում էր Մոսկվայում, սակայն ամռանը գալիս էր Լիպեցկ, ապրում էր Դվորյանսկայա փողոցում (այժմ Լենինի փող.) կամ մի փոքր կալվածքում։ Ս. Ե. Սակովը Լիպեցկում աշխատել է  հանքային ջրերի առողջարանում։

1901 թվականին նա թողել է դասախոսական գործունեությունը և ընտանիքի հետ տեղափոխվել Լիպեցկ, որտեղ բացել է բժշկական կլինիկա։ 1902 թվականին Սակովների ընտանիքը ստացել է Տամբովի նահանգի ազնվականության տիտղոսը։ 1908 թվականի հոկտեմբերին Սակովն ընտրվել է Արևելյան լեզուների Լազարյան ինստիտուտի պատվավոր անդամ։

1891 թվականի հոկտեմբերից Սակովը Մոսկվայի հնագիտական ընկերության թղթակից-անդամ էր։ 1898 թվականի հունվարից՝ արևելյան հանձնաժողովի ընկերության հիմնադիրներից մեկը։ Մասնակցել է Արևելյան հուշարձանների և արձանագրությունների ուսումնասիրությանը, եղել է այն հանձնաժողովի կազմում, որին հանձնարարվել է գրել Կոստանդնուպոլսի Ռուսական հնագիտական ինստիտուտի կանոնադրությունը։

## Ծանոթագրություններ

## Գրականություն
* 

Կատեգորիա:1846 ծնունդներ
Կատեգորիա:1921 մահեր
Կատեգորիա:Անձինք այբբենական կարգով
Կատեգորիա:Ռուս արևելագետներ
Կատեգորիա:Ռուս բժիշկներ
Կատեգորիա:Ռուս մանկավարժներ
Սիրո աստված (ֆիլմ)

**«Սիրո աստված»** (), ռեժիսոր, սցենարիստ և համապրոդյուսեր Լյուկ Մեզենիի ամերիկյան անկախ գեղարվեստական կարճամետրաժ ֆիլմ։ Այն պատմում է լաունժ երգիչ և պրոֆեսիոնալ տեգախաղացող Ռեյի մասին, որն ստանում է մարդկանց տեգերի օգնությամբ սիրահարություն շնորհող ընդունակություն։ Քննադատները դրական են ընդունել աշխատանքը՝ նշելով պատմության թեթևությունը, չծեծված թեման և որոշ դրվագների աբսուրդ լինելը։

Սկզբում Մեզենին մտադիր է եղել Սանդենսի կինոփառատոնում ժապավենի առաջին ցուցադրության իրավունք ստանալ, սակայն մերժվել է։ Դրանից հետո դիմել է Ամերիկայի Կինոարվեստի և գիտության ակադեմիայի ուսանողական ստորաբաժանմանը, որտեղ էլ 2010 թվականի հունիսի 12-ին էլ տեղի է ունեցել ֆիլմի առաջին ցուցադրությունը։ Հետագայում ռեժիսորը չի նախատեսել վարձույթի դուրս գալ, այլ միայն որոշել է ցուցադրել ֆիլմը որոշ կինոհարթակներում, որոնցից էին Վուդսթոքի և Տուսոնի կինոփառատոնները, որոնք Մեզենիին բերել մի քանի մրցանակներ։ 2010 թվականի դեկտեմբերի 1-ին հայտարարվել են «Օսկար» մրցանակի «Լավագույն գեղարվեստական կարճամետրաժ ֆիլմ» անվանակարգի հավակնորդները, որոնց շարքում էր նաև «Սիրո աստված» ֆիլմը։ 2011 թվականի մարտի 7-ին ֆիլմն արժանացել է այդ մրցանակին։ 2011 թվականի դեկտեմբերի 23-ին պրոդյուսերների որոշմամբ ֆիլմը ԱՄՆ-ում լայն վարձույթի է հանվել։ Ֆիզիկական կրիչների վրա այն թողարկվել է որպես Դեննի Բոյլի «127 ժամ» ֆիլմի Blu-ray-ի լրացում։

## Ծանոթագրություններ

## Արտաքին հղումներ
* 
* 

Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Կարճամետրաժ ֆիլմեր
Կատեգորիա:Սև-սպիտակ ֆիլմեր
Սայմոն Բոֆոյ

**Սայմոն Բոֆոյ** (, ), բրիտանացի սցենարիստ։ Ծնվել է Քիտլիում, սովորել է Քրոս Հիլզի Մալսիս դպրոցում, Էրմիսթեդի գիմնազիայում և Սեդբերգի դպրոցում։ 1997 թվականին նա «Տղամարդկային մերկապար» ֆիլմի համար առաջադրվել է «Օսկարի» «Լավագույն օրիգինալ սցենար» անվանակարգում։ 2009 թվականին նա ստացել է «Օսկար» մրցանակ «Միլիոնատերը ետնախորշից» ֆիլմի համար «Լավագույն ադապտացված սցենար» անվանակարգում, ինչպես նաև արժանացել է «Ոսկե գլոբուս» և «BAFTA» մրցանակների։

Որոշ ժամանակ առաջ Բոֆոյն ավարտել է Սթիվեն Հոլի «Սոված շնաձկան օրագրերը», Պոլ Տորդեի «Որսում եմ սաղմոն Եմենում» ֆիլմերի ադապտացիաները և «Տղամարդկային մերկապարի» նոր ադապտացիան պիեսի տեսքով։

2014 թվականի մարտին *Spanner Films*-ը հայտարարել է, որ Բոֆոյը լինելու է «Գաղտնիները» հեռուստատեսային նոր դրամայի սցենարիստը, որը ակտիվիստներին լրտեսոս գաղտնի ոստիկանների մասին է և կանանց, որոնք առանց իմանալու երկար ժամանակ կապ են ունեցել և անգամ երեխաներ լրտեսների հետ։

## Ֆիլմագրություն
* Տղամարդկային մերկապար / *The Full Monty* (1997)
* Անգլիացի սափրիչ / *Blow Dry* (2001)
* Միսս Փեթրիգրյուն ապրում է այս օրով / *Miss Pettigrew Lives for a Day* (2008)
* Միլիոնատերը ետնախորշից / *Slumdog Millionaire* (2008) («Ոսկե գլոբուս» լավագույն սցենարի համար, «Օսկար» լավագույն ադապտացված սցենարի համար և «BAFTA» լավագույն ադապտացված սցենարի համար)
* 127 ժամ / *127 Hours* (2010)
* Իմ երազանքների ձուկը / *Salmon Fishing in the Yemen* (2011)
* Քաղցած խաղեր։ Եվ բռնկվում է կրակը / *The Hunger Games: Catching Fire* (2013)
* Էվերեստ / *Everest* (2015)
* Սեռերի պայքար / *Battle of the Sexes* (2017)

## Ծանոթագրություններ

## Արտաքին հղումներ
*
* Миллионер из трущоб

Կատեգորիա:«Ոսկե գլոբուս» մրցանակի դափնեկիրներ
Կատեգորիա:Բրիտանացի ռեժիսորներ
Կատեգորիա:Օսկարակիրներ
Կատեգորիա:20-րդ դարի բրիտանացի գրողներ
Կատեգորիա:Բրիտանացի պրոդյուսերներ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ լավագույն սցենարի համար
Կատեգորիա:Բրիտանացի սցենարիստներ
Կատեգորիա:Բրիտանացի կինոռեժիսորներ
Նենսի Համիլտոն

**Նենսի Համիլտոն** (, ), ամերիկացի դերասանուհի, սցենարիստ, պրոդյուսեր։

## Վաղ տարիները
Համիլտոնը ծնվել է 1909 թվականին Փենսիլվանիայի Սևիցկլեյ քաղաքում, ավարտել է Սմիթի քոլեջը։ Արդեն իսկ Սմիթում եղած տարիներից նա ակտիվորեն մասնակցել է թատերական ներկայացումներին, եղել է Dramatic Association-ի տնօրեն։ Նա մի շարք սկանդալներ է առաջացրել Անդ Սո Օնի հետ։ Բիլլի Ջ-ի Հարբինը, Կիմ Մարրան և Ռոբերտ Ա. Սցանկեն, իրենց *The Gay & Lesbian Theatrical Legacy: A Biographical Dictionary of Major Figures in American Stage History in the Pre-Stonewall Era* գրքում գրել են. «Նա (Համիլտոնը) կանանց այս խմբի տնօրեն իրավունք էր ստացել տղամարդիկ վարձել նվագախմբում նվագելու համար։ Բացման երեկոն անսպասելի էր, քանի որ Համիլտոնը նաև տղամարդկանց էր ընդգրկել բեմական տեսարանների մեջ։»

## Թատրոն
Համիլտոնի առաջին գորձը, որ նա խաղացել է Քեթրին Հեփբըրնի The Warriors Husband ֆիլմն է։ Նա աշխատել է Նյու Յորքի թատրոնում 1932-1954 թվականների ընթացքում։ Նա գրել է էսքիզներ և բառեր հետևյալ երգերի համար՝ 1934 թվականի Նոր Դեմքերը (1934), Մեկը փողի համար (1939), Երկուսը՝ շոուի համար։ Իր *Stormy Weather: The Music and Lives of a Century of Jazzwomen* գրքում Լինդա Դահլը Համիլտոնի մասին ասել է. «Ցուցադրություն ստանալու միակ ձևը ցուցադրություն անելն է»։ Դահլն ավելացրել է. «Նրա գրած գործերը տաղանդավոր և անծանոթ մարդկանց հետ է, որոնք հետագայում դարձել են հայնտնիներ։»

Համիլտոնը հայտնի է հատկապես «How High the Moon» երգի բառերով։

## Սեփական կյանքը
Համիլտոնը եղել է Քեթրին Կոռնելի գործընկերը։

## Ճանաչում
1995 թվականին Համիլտոնը հաղթել է մրցանակ իր Հելլեն Կելլերը իր պատմություն ֆիլմով (1954), դառանալով առաջին կինը, որը դարձել է մրցանակակիր։

## Ծանոթագրություններ

## Արտաքին հղումներ
*Nancy Hamilton Papers, 1927-1972, held by the Billy Rose Theatre Division, 
*Nancy Hamilton Papers, 1862-1992, held by Smith College, Northampton, Massachusetts

Կատեգորիա:1908 ծնունդներ
Կատեգորիա:1985 մահեր
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի դերասանուհիներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կին դրամատուրգներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Երգերի հեղինակներ
Կատեգորիա:Թատրոնի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի կին ռեժիսորներ
Կատեգորիա:Ամերիկացի երգահաններ
Ջեյմս Արթըրի սկավառակագրություն

Բրիտանացի երգիչ և երգահան Ջեյմս Արթըրը թողարկել է երեք ստուդիական ալբոմ, քսանվեց սինգլներ (ներառյալ ութ սինգլներ՝ ուրիշ արտիստների մասնակցությամբ) և տասնյոթ տեսահոլովակ։ Նա 2012 թվականին հաղթել է X Factor հաղորդման իններորդ եթերաշրջանը և թողարկել «Impossible»-ը, որպես հաղթողի սինգլ։

X Factor-ի հաղթանակից հետո թողարկել է սինգլ՝ երգչուհի Շոնթելի «Impossible» երգի քավր տարբերակը՝ Together for Short Lives բարեգործական նպատակներով։ Թողարկման առաջին շաբաթում երգը UK Singles շքերթում գրավել է առաջին հորիզոնականը։ 11 օր անց երգը` իր 622,000 վաճառքով դարձավ X Factor-ի բոլոր թեկնածուների երգերից ամենավաճառվածը։ Երկրորդ շաբաթում այն զբաղեցրեց երկրորդ հորիզոնականը, իսկ երրորդ շաբաթում՝ կրկին առաջին։ Երեք շաբաթ անց այն 2012 թվականի լավագույն վաճառված սինգլներից հինգերորդն էր՝ 897,000 վաճառված տաբերակներով։ Չորս աբաթ անց վաճառվել էր 971,000 օրինակ։ 2013 թվականի հունվարի 11-ին երգը ուներ ավելի քան մեկ միլիոն վաճառված օրինակ։ Երգը զբաղեցրել է առաջին հորիզոնականը նաև Իռլանդիայում, երկրորդը՝ Ավստրալիայում, Նոր Զելանդիայում և Շվեյցարիայում։ 2013 թվականի օգոստոսին երգը վաճառվել էր 1,2 միլիոն օրինակով՝ 30,000-ով պակաս Ալեքսանդրա Բյորկի «Hallelujah» երգից։ Այժմ այն վաճառվել է 1,4 օրինակով Մեծ Բրիտանիայում՝ անցնելով վերոհիշյալ երգից։

2013 թվականի օգոստոսի-ին Ջեյմսը հայտարարել է Թվիթերի միջոցով, որ հաջորդ թողարկվելիք երգը կոչվում է «You're Nobody 'til Somebody Loves You»: Ամբողջ աշխարհում երգը թողարկվել է 2013թվականի ոկտեմբերի 20-ին և զբաղեցրել երկրորդ հորիզոնականը Միացյալ Թագավորությունում՝ զիջելով միայն Լորդի «Royals» երգին։ 2013 թվականի նոյեմբերի 4-ին թողարկվել է Արթըրի դեբյուտային ալբոմ «Ջեյմս Արթըր»-ը։ Միացյալ Թագավորության շքերթում ալբոմը զբաղեցրել է երկրորդ հորիզոնականը՝զիջելով միայն Էմիենեմի The Marshall Mathers LP 2-ին։ «Recovery» երգը 2013 թվականի դեկտեմբերի 15-ին թողարկվել է որպես ալբոմի երրորդ սինգլ և զբաղեցրել 19-րդ հորիզոնականը UK Singles շքերթում։

2015 թվականին թողարկվել է «Say You Won't Let Go» սինգլը՝ երկրորդ ստուդիանակն ալբոմի առաջին սինգլը։ 2017 թվականի նոյեմբերին ամբողջ աշխարհում այն վաճառվել է 2 միլիոն օրինակով։

2019 թվականի հոկտեմբերի 18-ին թողարկվել է Արթըրի երրորդ ալբոմը՝ «You»: Վերջինս մեկ շաբաթ շարունակ զբաղեցրել է երկրորդ հորիզոնականը UK Albums շքերթում։

## Ալբոմներ
### Ստուդիական ալբոմներ

#### Անկած ստուդիական ալբոմներ

### Միքս տարբերակներ

## Ընդարձակված երաժշտություն

## Սինգլներ
### Որպես առաջատար արտիստ

### Որպես ձայնակցող արտիստ

### Պրոմոձայնագրություն

## Ուրիշ շքերթում հայտնված երգեր

## Ելութներ

## Տեսահոլովակներ

## Նշումներ

## Ծանոթագրություններ
Վալենտիններ

thumb|210px|right|Շոկոլադի տեսքով վալենտին
thumb|210px|right
**Վալենտիններ**, սրտաձև սովորական բացիկ, այն սովորաբար իրար են նվիրում սիրահարները՝ Սուրբ Վալենտինի օրը։ Վալենտինները լինում են նաև շոկոլադի և ծաղիկների տեսքով։
մինի|ձախից|Վալենտինի օրվա բացիկներ

Վալենտինների ավանդական գույնը կարմիրն է, կամ վարդագույնը։ Բացիկները խորհրդանշում են սերն ու նվիրվածությունը։

Ամենահին գրությունը  գտնվել է անգլիական գրադարաններից մեկում, այն գրվել է 1477 թվականին։ Սիրային նամակում աղջիկը երիտասարդին խնդրում է ապացուցել իր սերը և դարձնի իր հարսնացուն։

## Տես նաև
*Ծովայինների Վալենտինի նվեր

## Ծանոթագրություններ

## Արտաքին հղումներ
*14 необычных валентинок к 14 февраля
*Սիրո մասին կարճ արտահայտություններ անգլերեն լեզվով վալենտինների, sms- ի, էլեկտրոնային նամակների համար թարգմանության համար:
* День Святого Валентина: возникновение, история, традиции, подарки
* Как сделать интересную валентинку своими руками
* Сервис по бесплатной отправке Валентинок онлайн 

Կատեգորիա:Հուշանվերներ
Լազար Բուդագով

**Լազար Բուդագով** (Ղազարոս Բուդաղյան, ), ռուսահայ թուրքագետ, արևելագետ։

## Կենսագրություն
Ծագումով հայ է։ Ավարտելով Աստրախանի վարժարանը՝ 1833 թվականից սովորել է Մոսկվայի համալսարանի փիլիսոփայության ֆակուլտետի պատմա-բանասիրական բաժնում։ Երկուսուկես տարի դասավանդել է թվաբանություն արևելյան լեզուների Լազարյան ինստիտուտում։ 1840 թվականին ավարտել է Կազանի համալսարանի փիլիսոփայության ֆակուլտետի արևելյան լեզուների բաժինը ՝ ոսկե մեդալով։

Թիֆլիսում դասավանդել է թվաբանություն, ադրբեջաներեն և պարսկերեն լեզուներ (տղամարդկանց վարժարանում և կանանց ինստիտուտում)։

1845 թվականին հաստատվել է թաթարական լեզվի (ադերբեջանի բարբառի) դասախոս Սանկտ Պետերբուրգի պետական համալսարանի արևելյան լեզուների ֆակուլտետում, 1849 թվականից դարձել դոցենտ։ Թոշակի է անցել 1870 թվականի ապրիլի 4-ին։

1861 թվականից ծառայել է ԱԳ նախարարության Ասիական դեպարտամենտում դրագոմանի պաշտոնում։

Մահացել է Սանկտ Պետերբուրգում և թաղվել Սմոլենսկի հայկական գերեզմանատանը։

## Գիտական գործունեություն
Բուդագովի բառարանի՝ նրա գլխավոր աշխատության ծավալը և կազմը որոշվում է նախևառաջ նրանով, որ այն կառուցված է թյուրքական լեզուների այն երկու դասակարգային խմբերի բառապաշարի համեմատության վրա, որոնց վրա այդ վերջիններս այդ ժամանակ դեռ զուտ ինտուիտիվ էին, այն է՝ «թուրքական» (ըստ ժամանակակից տերմինաբանության՝ օգուզերեն կամ հարավ-արևմտյան) և «թաթարական» (ղփչաքերեն կամ արևելյան) խմբերի։ Բառարանի լայն արտացոլումն է գտել համաթուրքական և միջթուրքական բառապաշարը։

## Մատենագրություն
*Մագոմետի վարդապետության և դրա արագ տարածման պատճառի մասին (Թիֆլիս, 1841 թվական)։
*Թաթարերենի համառոտ դասագիրք, (Թիֆլիս, 1844 թվական)։
* Թուրք-թաթարական  բարբառի գործնական ուղեցույց, (Մոսկվա, 1857 թվական)։

## Ծանոթագրություններ

## Արտաքին հղումներ
* *[[Веселовский, Николай Иванович|Веселовский Н. И.]]* Сведения об официальном преподавании восточных языков в России // Труды 3-го международного съезда ориенталистов в СПб. 1876, том I, стр. 201.
* *[[Григорьев, Василий Васильевич|Григорьев В. В.]]* Императорский Санкт-Петербургский университет в течение первых 50-ти лет его существования: историческая записка. СПб., 1870. С. 264.

Կատեգորիա:Գիտնականներ այբբենական կարգով
Կատեգորիա:Դասագրքերի հեղինակներ
Կատեգորիա:Ռուսահայ արևելագետներ
Կատեգորիա:Ռուսահայ թարգմանիչներ
Կատեգորիա:Հայերն Աստրախանում
Ադոլֆ Վարմունդ

**Ադոլֆ Վարմունդ** (), ավստրո-գերմանական քրիստոնյա արևելագետ, մանկավարժ։

## Կենսագրությունը

Ադոլֆ Վարմունդը ծնվել է 1827 թվականի հունիսի 10-ին Վիսբադեն քաղաքում։ Երիտասարդ արհեստավորի ընտանիքից սերված Վարմունդը հսկայական ջանքերով կյանքի ճանապարհ է անցել ՝ անցնելով դասական և արևելյան բանասիրության դասընթաց Գյոթինգենի համալսարանում։

1862 թվականին նա որպես Վիեննայի համալսարանի պրիվատ-դոցենտ սկսել է դասախոսություններ կարդալ արաբերեն, պարսկերեն և թուրքերեն լեզուների վերաբերյալ։ 1885-1897 թվականներին եղել է այդ ուսումնական հաստատության ղեկավարը։

1908 թվականին Վարմունդն իր արմատական քաղաքական հայացքների համար պաշտոնանկ էր արվել (առանց կենսաթոշակի)։

Վարմունդի գիտական աշխատություններից առավել հայտնի են «*Arabisches Wörterbuch*» (1876 թվական), «*Babylonierthum, Judenthum u. Christenthum*» (1882 թվական), «*Christliche Schule und Judenthum*» (1885 թվական), «*Gesetz des Nomadenthums der heutig. Judenherrschaft*» (1887 թվական), «*Kulturkampf zwischen Asien u. Europa*» (1887 թվական), «*Kathol. Weltanschauung u. freie Wissenschaft*» (1908 թվական)։ Նշված շարադրություններից վերջինը առիթ է հանդիսացել տարեց գիտնականին զրկելու այն թոշակից, որը ստացել է 1900 թվականին։ Հրատարակել է նաև Ֆուկիդիդի և Դիոդորի թարգմանությունները։

Իր "Das Gesetz des Nomadentums und die heutige Judenherrschaft" աշխատության մեջ նա բացահայտ քարոզում է հակասեմականության գաղափարները և պնդում է հրեաներին Եվրոպայից արտաքսելու անհրաժեշտությունը։

Ադոլֆ Վարմունդը մահացել է 1913 թվականի մայիսի 15-ին, Վիեննայում։

## Ծանոթագրություններ

## Գրականություն
* Wahrmund, Adolf // The New International Encyclopædia .

## Արտաքին հղումներ

*  Werke von Adolf Wahrmund bei Open Library.

Կատեգորիա:Հունիսի 10 ծնունդներ
Կատեգորիա:1827 ծնունդներ
Կատեգորիա:Վիսբադեն քաղաքում ծնվածներ
Կատեգորիա:Մայիսի 15 մահեր
Կատեգորիա:1913 մահեր
Կատեգորիա:Վիեննա քաղաքում մահացածներ
Կատեգորիա:Անձինք այբբենական կարգով
Կատեգորիա:Գիտնականներ այբբենական կարգով
Կատեգորիա:Գերմանացի մանկավարժներ
Կատեգորիա:Գյոթինգենի համալսարանի շրջանավարտներ
Կատեգորիա:Ավստրիացի ակադեմիկոսներ
Կատեգորիա:Գերմանացի լեզվաբաններ
Օլթիի ճակատամարտ

**Օլթիի ճակատամարտ** (), ընթացել է երկու փուլով․ առաջինը՝ 1920 թվականի հունիսի 18-25-ին։ Դրա ընթացքում բախումներ են տեղի ունեցել հայկական տեղական զորքերի և թուրքական միլիցիայի միջև այդ ժամանակ Վրաստանի կազմում գտնվող Օլթիում, որը, սակայն, վերահսկվում էր թուրքական ուժերի կողմից։ Երկրորդ բախումը, որի ընթացքում թուրքական ուժերը դուրս են մղել հայկական զորքերին Օլթիից, ընթացել է սեպտեմբերի 3-5։

## Նախապատմություն

Առաջին համաշխարհային պատերազմում պարտություն կրած Օսմանյան կայսրությունը կորցրել էր իր տարածքները, որոնք մինչև ռուսական հեղափոխության սկսվելը գտնվում էին Ռուսական կայսրության կազմում, իսկ դրանից հետո՝ Հայաստանի և Վրաստանի իշխանությունների։ Սևրի պայմանագրով դեռևս չէր սահմանվել Օլթի-Արդահանի պատկանելիության հարցը։ 1878 թվականին Ռուսաստանին անցած Օլթի-Արդահանի մարզը իրավաբանորեն անցավ Վրաստանի կազմ, երբ 1918 թվականի մայիսի 26-ին Վրաստանը հռչակեց իր անկախությունը։ Միայն երկու օր անց՝ մայիսի 28-ին, հռչակվեց Հայաստանի անկախությունը, որը շուտով վերագրավեց Օլթի-Արդահանը։

## Առաջին բախում

հակամարտությունը սկիզբ առավ, երբ Վրաստանի դեմոկրատական հանրապետության ուժերը չկարողացան իրենց վերահսկողությունը պահպանել իր արևմտյան նահանգի՝ Օլթիի վրա, որտեղ իրենց վերահսկողությունը սահմանեցին տեղական իսլամադավան ցեղերը։ Այդ ցեղերը սկսեցին բախումներ հրահրել հայկական սահմանապահ զորքերին, որոնք էլ սկսեցին պատժիչ արշավանքներ ձեռնարկել ընդդեմ այդ ցեղերի։ 1920 թվականի հունիսի 16-ին հայկական ուժերը ներխուժեցին Օլթի-Արդահան և գրավեցին այն։ Շուտով կնքվում է Սևրի պայմանագիրը, որի շնորհիվ Հայաստանին է տրվում մի շարք տարածքներ (այդ թվում՝ Օլթին), որը, սակայն, շատ ավելի քիչ էր, քան նախանշել էր Վուդրո Վիլսոնը։

## Երկրորդ բախում

Օգոստոսին հայկական կառավարությունը փորձեց վերագրավել պատմական Օլթի գավառը, ինչի հետևանքով սեպտեմբերի 3-ին գեներալ Քյազըմ Կարաբեքիրը թուրքական զորքերի՝ 4 գումարտակների հետ միասին ներխուժեց գավառ և դուրս մղեց այնտեղից հայկական ուժերին։ Շուտով՝ սեպտեմբերի 20-ին Կարաբեքիրը ներխուժեց Հայաստանի առաջին հանրապետություն, ինչը ստիպեց հայկական կառավարությանը 4 օր անց պատերազմ հայտարարել Թուրքիային։ Սկսվեց հայ-թուրքական պատերազմը։

## Տես նաև
* Հայ-թուրքական պատերազմ (1920)

## Ծանոթագրություններ

Կատեգորիա:Թուրքիայի ճակատամարտեր
Կատեգորիա:Հայաստանի առաջին հանրապետության ճակատամարտեր
Կատեգորիա:1920 Հայաստանում
Կատեգորիա:1920 թվականն Օսմանյան կայսրությունում
Կատեգորիա:Թուրքիայի անկախության պատերազմ